《水龙吟 闰端午怀旧，复用前韵》
清代·呆翁和尚

前年西子湖心，龙舟竞斗争先手。也寻短棹，笙歌丛里，欢同亲旧。

鼓似奔雷，人如簇锦，齐齐翘首。想今年两度，包金切玉，希有事胜前否？

凤鹤惊传毛竖，道钱塘、未分昏昼。六桥碧树，两峰紫翠，风光都走。

避地淮南，淹留江北，忧心如酒。叹先人、墓木凄凉兵火，若何能寿。

作者简介：如皋人，住舍桴庵，有匏溪词。